S-991/2011

Mál þetta, sem dómtekið var 23. nóvember 2011, er höfðað með ákæru útgefinni af lögreglustjóranum á höfuðborgarsvæðinu 6. september 2011 á hendur S-kk-þgf H-kk-þgf R-kk-þgf, kennitala […],[…], Kópavogi, „fyrir eftirtalin brot:

I.

Þjófnaði:

1. Föstudaginn 29. október 2010, í verslun Bónuss, Smiðjuvegi 2, Kópavogi, stolið einum konfektkassa, að verðmæti kr. 2.598.

(M. 007-2010-75491)

2. Fimmtudaginn 23. desember 2010, í verslun Hagkaups, Kringlunni, Reykjavík, stolið tveimur dvd mynddiskum, samtals að verðmæti kr. 5.198.

(M. 007-2010-85285)

3. Fimmtudaginn 14. apríl 2011, í verslun Hagkaups, Smáralind, Kópavogi, stolið einum rakspíra, að verðmæti kr. 2.479.

(M. 007-2011-22372)

4. Sunnudaginn 1. maí 2011, í verslun Hagkaups, Spönginni 25, Reykjavík, stolið einni nautalund, að verðmæti kr. 7.146.

(M. 007-2011-25565)

5. Laugardaginn 23. júlí 2011, í verslun Sony Center, Kringlunni, Reykjavík, stolið veggfestingu og standi fyrir sjónvarp, að óþekktu verðmæti.

(M. 007-2011-45254)

Teljast brot þessi varða við 244. gr. almennra hegningarlaga.

II.

Fjársvik, með því að hafa þann 7. apríl 2009, blekkt starfsfólk í Háspennu Smáralind, Kópavogi, með því að framvísa þar án heimildar debetkorti B-kk-ef A-kk-ef B-kk-ef, kt. […], sem ákærði hafði komist yfir, og þannig svikið út í þremur færslum reiðufé samtals að fjárhæð kr. 27.000.

(M. 007-2009-24788)

Telst brot þetta varða við 248. gr. almennra hegningarlaga.

III.

Skjalafals:

1. Sunnudaginn 16. maí 2010, framvísað í verslun Elko, Skógarlind 2, Kópavogi, falsaðri úttektarbeiðni dags. 05.05.2010 nr. 7, sem hafði verið fyllt út af óþekktum aðila til handa ákærða og stimpluð með stolnum stimpli í nafni Þjónustumiðstöðvar Miðborgar og Hlíða, kt. […], fyrir tölvukaupum að eigin vali, en ákærði vissi að úttekarbeiðnin var fölsuð og blekkti þannig starfsfólk Elko og fékk afhenta Toshiba tölvu að verðmæti kr. 169.995, gegn framvísun hennar.

(M. 007-2010-41048)

2. Miðvikudaginn 19. maí 2010, framvísað í verslun Tölvulistans, Nóatúni 17, falsaðri úttektarbeiðni dags. 08.05.2010 nr. 32, sem hafði verið fyllt út af óþekktum aðila til handa Vistheimili barna, Laugarásvegi 39 og stimpluð með stolnum stimpli í nafni Þjónustumiðstöðvar Miðborgar og Hlíða, kt. […], fyrir tölvukaupum og prentara af gerðinni Toshiba, en ákærði vissi að úttektarbeiðnin var fölsuð og blekkti þannig starfsfólk Tölvulistans og fékk afhenta Toshiba tölvu og Epson prentara, gegn framvísun hennar.

(M. 007-2010-51866)

3. Föstudaginn 25. júní 2010, framvísað í verslun Intersport, Skógarlind 2, Kópavogi, falsaðri úttektarbeiðni dags. 08.03.2010 nr. 35, sem hafði verið fyllt út af óþekktum aðila til handa Vistheimili barna, Laugarásvegi 39 og stimpluð með stolnum stimpli í nafni Þjónustumiðstöðvar Miðborgar og Hlíða, kt. […], fyrir sportfatnaði og skóm á tvo unglinga, en ákærði vissi að úttektarbeiðnin var fölsuð og blekkti þannig starfsfólk Intersports og fékk afhentan fatnað, gegn framvísun hennar.

(M. 007-2010-50028)

Teljast brot þessi varða við 1. mgr. 155. gr. almennra hegningarlaga nr. 19/1940.

IV.

Fíkniefnalagabrot:

1. Sunnudaginn 27. september 2009, að Kapellustíg 9 (íbúð 103) í Reykjavík, haft í vörslum sínum 61,60 g af amfetamíni, sem lögreglumenn fundu við leit.

(M. 007-2010-13461)

2. Laugardaginn 23. júlí 2011, á lögreglustöðinni við Hverfisgötu, Reykjavík, haft í vörslum sínum 11,16 g af maríhúana og 1,55 g af tóbaksblönduðu kannabisefni, sem lögreglumenn fundu við leit á ákærða.

(M. 007-2011-45254)

Teljast brot þessi varða við 2. gr., sbr. 5. laga um ávana- og fíkniefni nr. 65/1974 og 6. gr. sömu laga að því er varðar ákærulið IV.2., sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk ofangreind 61,60 g af amfetamíni, 11,16 g af maríhúana og 1,55 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

Þá gerir S-kk-nf M-kk-nf G-kk-nf, kt. […], fyrir hönd Byko hf. kt. […], vegna ákæruliðar III. 1, kröfu um að ákærða verði gert að greiða skaðabætur að fjárhæð kr. 169.995, auk vaxta samkvæmt 8. gr. laga um vexti og verðtryggingu nr. 38/2001, frá 16.05.2010 til 23.06.2010 og síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá 23.06.2010 til greiðsludags.

Þá gerir H-kk-nf B-kk-nf, kt. […], fyrir hönd Byko hf. kt. […], vegna ákæruliðar III. 3, kröfu um að ákærða verði gert að greiða skaðabætur að fjárhæð kr. 86.420, auk vaxta samkvæmt 8. gr. laga um vexti og verðtryggingu nr. 38/2001, frá 25.06.2010 til 13.07.2010 og síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá 13.07.2010 til greiðsludags.“

Hinn 21. nóvember 2011 var mál nr. S-1133/2011, sem var höfðað á hendur ákærða með ákæru útgefinni 4. október 2011, sameinað þessu máli, sbr. heimild í 1. mgr. 169. gr. laga nr. 88/2008 um meðferð sakamála, „fyrir eftirtalin brot framin á árinu 2011:

I.

Umferðarlagabrot, með því að hafa aðfaranótt laugardagsins 26. febrúar ekið bifreiðinni MI-266 undir áhrifum ávana- og fíkniefna óhæfur til að stjórna henni örugglega (amfetamín í blóði 320 ng/ml og tetrahýdrókannabínól í blóði 3,9 ng/ml) og án nægilegrar varúðar og tillitsemi vestur Reykjanesbraut, yfir á öfugan vegarhelming á móts við Bónus í Vallahverfi, Hafnarfirði, með þeim afleiðingum að bifreiðin lenti aftan á bifreiðinni AU-646, þar sem akstri lauk.

(M. 007-2011-12036)

Telst brot þetta varða við 1. mgr. 4., og 1., sbr. 2. mgr., 45. gr., a, sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

II.

Fíkniefnalagabrot, með því að hafa aðfaranótt sunnudagsins 11. september, fyrir utan verslun 10-11, Austurstræti 17, Reykjavík, haft í vörslum sínum 0,60 g af maríhúana, sem lögregla fann við leit á ákærða.

(M. 007-2011-55714)

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar, til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði krefst vægustu refsingar er lög leyfa. Hann hefur samþykkt bótakröfur í málinu. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1982. Samkvæmt sakavottorði ákærða gekkst hann hinn 17. febrúar 2006 með tveimur lögreglustjórasáttum undir sektargreiðslur fyrir þjófnað. Hinn 31. janúar 2008 var ákærði dæmdur í fangelsi í einn mánuð, skilorðsbundið í tvö ár, og til að greiða 70.000 króna sekt, fyrir þjófnað og brot gegn 1. mgr. 4. gr. og 2. mgr. 44. gr. umferðarlaga nr. 50/1987. Jafnframt var hann sviptur ökurétti í tvo mánuði frá 3. mars 2008. Hinn 17. ágúst 2011 gekkst hann svo með lögreglustjórasátt undir að greiða 70.000 króna sekt fyrir fíkniefnalagabrot. Með brotum sem ákærði er nú sakfelldur fyrir samkvæmt II. lið og 1. tl. IV. kafla ákæru 6. september 2011 hefur hann rofið skilorð framangreinds dóms. Er hann dæmdur upp og ákærða gerð refsing í einu lagi, sbr. 60. og 77. gr. almennra hegningarlaga nr. 19/1940. Ákærði hefur skýlaust játað brot sín og er það virt honum til málsbóta. Þá hefur hann samþykkt bótakröfur. Hvað varðar þjófnaðarbrot ákærða ber að líta til þess að um smáræði var að ræða hverju sinni og einnig hvað varðar fíkniefnalagabrot hans. Til refsiþyngingar horfir að um mörg brot er að ræða og um töluverð verðmæti að ræða í skjalafölsunarbrotunum. Þá hafa fyrri þjófnaðarbrot ákærða ítrekunaráhrif, sbr. 255. gr. almennra hegningarlaga nr. 19/1940. Að öllu þessu virtu og með hliðsjón af 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fimm mánuði. Jafnframt skal hann sviptur ökurétti í eitt ár frá birtingu dóms að telja. Vegna sakaferils ákærða er ekki unnt að skilorðsbinda refsingu hans.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 61,60 g af amfetamíni, 11,76 g af maríhúana og 1,55 g af tóbaksblönduðu kannabisefni, sem lögregla lagði hald á.

Ákærði hefur samþykkt að greiða Elko ehf. (áður Byko hf.) skaðabætur að fjárhæð 169.995 krónur. Þá hefur ákærði samþykkt að greiða Byko hf. 86.420 krónur í skaðabætur. Í báðum tilvikum skulu dráttarvextir reiknast frá 29. desember 2010, þegar liðinn var mánuður frá birtingu krafnanna fyrir ákærða hjá lögreglu, sbr. 9. gr. laga um vexti og verðtryggingu nr. 38/2001.

Með vísan til 218. gr. laga nr. 88/2008 um meðferð sakamála ber að dæma ákærða til að greiða sakarkostnað málsins, alls 235.101 krónu. Samkvæmt yfirliti um sakarkostnað er um að ræða kostnað vegna blóðtökuvottorða og matsgerðar Rannsóknastofu Háskóla Íslands í lyfja- og eiturefnafræði, samtals 157.667 krónur. Þóknun verjanda ákærða, S-kk-ef A-kk-ef S-kk-ef hrl., þykir hæfilega ákveðin 77.434 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, S-kk-nf H-kk-nf R-kk-nf, sæti fangelsi í fimm mánuði.

Ákærði er sviptur ökurétti í eitt ár frá birtingu dóms að telja.

Ákærði greiði Elko ehf. 169.995 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 16. maí 2010 til 29. desember 2010, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði Byko hf. 86.420 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 25. júní 2010 til 29. desember 2010, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði sæti upptöku á 61,60 g af amfetamíni, 11,76 g af maríhúana og 1,55 g af tóbaksblönduðu kannabisefni, sem lögregla lagði hald á.

Ákærði greiði 235.101 krónu í sakarkostnað, þar með talda 77.434 króna þóknun skipaðs verjanda síns, S-kk-ef A-kk-ef S-kk-ef hæstaréttarlögmanns.

S-kvk-nf B-kvk-nf